CELEX: 62017CN0515
Language: sk
Date: 2017-08-24 00:00:00
Title: Vec C-515/17 P: Odvolanie podané 24. augusta 2017: Uniwersytet Wrocławski proti uzneseniu Všeobecného súdu (ôsma komora) z 13. júna 2017 vo veci T-137/16, Uniwersytet Wrocławski/Výkonná agentúra pre výskum (REA)

8.1.2018   
            
            
               SK
            
            
               Úradný vestník Európskej únie
            
            
               C 5/17
            
         Odvolanie podané 24. augusta 2017: Uniwersytet Wrocławski proti uzneseniu Všeobecného súdu (ôsma komora) z 13. júna 2017 vo veci T-137/16, Uniwersytet Wrocławski/Výkonná agentúra pre výskum (REA)
   (Vec C-515/17 P)
   (2018/C 005/24)
   Jazyk konania: poľština
   
      Účastníci konania
   
   
      Odvolateľka: Uniwersytet Wrocławski (v zastúpení: A. Krawczyk-Giehsmann a K. Szarek, adwokaci)
   
      Druhý účastník konania: Výkonná agentúra pre výskum (REA)
   
      Návrhy odvolateľky
   
   
               —
            
            
               zrušiť napadnuté uznesenie,
            
         
               —
            
            
               určiť, že žaloba bola riadne podaná,
            
         
               —
            
            
               uložiť druhému účastníkovi konania náhradu všetkých trov konania.
            
         
      Odvolacie dôvody a hlavné tvrdenia
   
   Prvý odvolací dôvod sa týka porušenia článku 19 Štatútu Súdneho dvora Európskej únie. Tento odvolací dôvod je založený na skutočnosti, že pri uplatnení tohto ustanovenia Všeobecný súd ho nesprávne vyložil v rozpore so zásadami proporcionality a subsidiarity, pretože nezohľadňuje, že sporný právny vzťah medzi právnym zástupcom vysokej školy (radca prawny) a vysokou školou je založený na nezávislosti a rovnosti strán a povolanie radca prawny je v poľskom právnom systéme charakterizované vo svojej podstate nezávislosťou a absenciou podriadenosti vo vzťahu k tretím osobám, pričom ide o povolanie založené na verejnej dôvere.
   Druhý odvolací dôvod je založený na porušení článku 119 rokovacieho poriadku Všeobecného súdu z 23. apríla 2015. Tento odvolací dôvod je založený na skutočnosti, že Všeobecný súd nesprávne odôvodnil rozhodnutie, pretože v odôvodnení napadnutého uznesenia formuloval abstraktné výpovede a vyjadrený názor nezohľadňuje skutkové okolnosti prejednávanej veci, čím bolo značne obmedzené právo odvolateľky na účinnú obranu.